****

ที่ มท ๐๘๑๐.๔/ว กระทรวงมหาดไทย
 ถนนอัษฎางค์ เขตพระนคร กทม. ๑๐2๐๐

สิงหาคม ๒๕๖6

เรื่อง แจ้งผลการวินิจฉัยของผู้ตรวจการแผ่นดิน

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย 1. สำเนาหนังสือสำนักงานผู้ตรวจการแผ่นดิน ด่วนที่สุด ที่ ผผ 0902/1981

 ลงวันที่ 11 กรกฎาคม 2566 จำนวน 1 ชุด

2. แบบรายงานการดำเนินโครงการก่อสร้างเสาไฟฟ้าประติมากรรม จำนวน 1 ฉบับ

ด้วยกระทรวงมหาดไทยได้รับแจ้งจากสำนักงานผู้ตรวจการแผ่นดินว่า ผู้ตรวจการแผ่นดิน ได้มีคำวินิจฉัยและข้อเสนอแนะเรื่องร้องเรียน กรณีองค์กรปกครองส่วนท้องถิ่นไม่กำกับดูแลการใช้งบประมาณท้องถิ่นเกี่ยวกับการดำเนินโครงการก่อสร้างเสาไฟฟ้าประติมากรรมให้เกิดประโยชน์ ทำให้เสียโอกาสในการใช้งบประมาณเพื่อสาธารณประโยชน์อื่นที่จำเป็น และให้กระทรวงมหาดไทยดำเนินการตามอำนาจหน้าที่ตามข้อเสนอแนะดังกล่าว

กระทรวงมหาดไทยพิจารณาแล้ว เพื่อให้การดำเนินการตามคำวินิจฉัยและข้อเสนอแนะ ของผู้ตรวจการแผ่นดินเป็นไปด้วยความเรียบร้อย ขอให้จังหวัดดำเนินการ ดังนี้

1. กำชับองค์กรปกครองส่วนท้องถิ่นดำเนินการ กรณีองค์กรปกครองส่วนท้องถิ่นจะก่อสร้างเสาไฟฟ้าประติมากรรมพร้อมอุปกรณ์ระบบไฟฟ้าต้องคำนึงถึงความคุ้มค่า โปร่งใส มีประสิทธิภาพประสิทธิผล และตรวจสอบได้ องค์กรปกครองส่วนท้องถิ่นควรแยกการติดตั้งเสาไฟฟ้ากับรูปทรงประติมากรรมออกจากกัน โดยการติดตั้งเสาไฟฟ้าต้องมุ่งเน้นเรื่องความปลอดภัยในชีวิตและทรัพย์สินของประชาชนเป็นหลัก ส่วนการสนับสนุนเอกลักษณ์ของท้องถิ่นด้วยรูปทรงประติมากรรมเพื่อเพิ่มความสวยงามของพื้นที่และสนับสนุน การท่องเที่ยวควรก่อสร้างในพื้นที่ชุมชนหรือแหล่งท่องเที่ยวสำคัญตามความเหมาะสมในบางจุดเท่านั้น

2. ให้จังหวัดดำเนินการลงพื้นที่ตรวจสอบความคุ้มค่าในการใช้จ่ายงบประมาณโครงการจัดซื้อจัดจ้างเสาไฟฟ้าประติมากรรมรวมถึงโครงการก่อสร้างอื่น ๆ ภายหลังที่องค์กรปกครองส่วนท้องถิ่นเสนอแผนเพื่อพิจารณาด้วย

3. แจ้งองค์กรปกครองส่วนท้องถิ่นในพื้นที่ สำรวจรายละเอียดข้อมูล งบประมาณ และสถานที่ตั้ง ของโครงการก่อสร้างเสาไฟฟ้าประติมากรรมที่ดำเนินการก่อสร้างที่ผ่านมาจนถึงปัจจุบัน และบันทึกข้อมูล ตามแบบรายงานที่กำหนด โดยให้จังหวัดรวบรวมข้อมูลดังกล่าวและรายงานให้กรมส่งเสริมการปกครองท้องถิ่นทราบ ภายในวันพฤหัสบดีที่ 31 สิงหาคม 2566 พร้อมทั้งรายงานข้อมูลดังกล่าวในรูปแบบไฟล์ Excel ทางไปรษณีย์อิเล็กทรอนิกส์ dla-sps@hotmail.com อีกทางหนึ่งด้วย

รายละเอียดปรากฏตามสิ่งที่ส่งมาด้วย

จึงเรียนมาเพื่อพิจารณา

ขอแสดงความนับถือ

ร.ปมท......................................

อสถ.........................................

ร.อสถ......................................

ผอ.กพส...................................

ผอ.กง.พค................................

รุจิรา หน.ฝ..............................

ชูศักดิ์ จนท..............................

 (นายสุทธิพงษ์ จุลเจริญ)

 ปลัดกระทรวงมหาดไทย

กรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

โทร. ๐ ๒๒๔๑ ๙๐๐๐ ต่อ ๔๑๑3 โทรสาร ๐ ๒๒๔๑ ๖๙๓1

ไปรษณีย์อิเล็กทรอนิกส์ saraban@dla.go.th

ผู้ประสานงาน นายชูศักดิ์ อาญาเมือง โทรศัพท์ 080 – 587 - 3473